En række banker er omfattet af driftsudfald søndag morgen, og derfor virker blandt andet betalingskort ikke. Det oplyser BEC, der er en it-virksomhed, der arbejder med pengeinstitutter. - Så vi arbejder på højtryk og beklager generne mange gange, siger Jens Møller Nielsen til TV2. Han er kommunikationschef i BEC. Fejlen er opstået i forbindelse med en planlagt genstart natten til søndag. Systemerne skulle have været oppe at køre klokken 06 søndag morgen, men der opstod altså en fejl, som gjorde, at det ikke er lykkes. Fejlen er søndag klokken 12 endnu ikke rettet. - Vi har teknikere i fuld gang med at identificere fejlen, men jeg har ikke hørt, at det er sket endnu, siger kommunikationschefen til TV2. BECs mobilbank, netbank og pengeautomater er også ude af drift.

Opsummering:
Kunder med Dankort fra f.eks. Spar Nord er søndag ramt af tekniske problemer og kan derfor ikke bruge sine betalingskort.